Diari Oficial de la Generalitat Valenciana


Sumari del DOGV 5029, del 16-06-2005 (2005/6202)

RESOLUCIÓ de 17 de maig de 2005, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte tècnic d'execució per a la reforma de les instal·lacions elèctriques de distribució corresponents a la subestació transformadora denominada ST Vall d'Alba ubicada al terme municipal de Vall d'Alba a la província de Castelló. (ATRCCT/2004/7/12). Expedient 1.974/2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6202


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 17 de maig de 2005, de la Direcció General d'Energia de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte tècnic d'execució per a la reforma de les instal·lacions elèctriques de distribució corresponents a la subestació transformadora denominada ST Vall d'Alba ubicada al terme municipal de Vall d'Alba a la província de Castelló. (ATRCCT/2004/7/12). Expedient 1.974/2005. [2005/Q6202]
  
Vist l'escrit presentat per Iberdrola Distribución Eléctrica, SAU, en data 30 d'agost de 2004, davant del Servici Territorial d'Energia de Castelló, en què sol·licita que se li concedisca l'autorització administrativa i l'aprovació del projecte d'execució per a la reforma de les instal·lacions elèctriques de distribució corresponents a la subestació transformadora de 132/20 kV, denominada ST Vall d'Alba, situada en terrenys de la seua propietat en el polígon industrial Caseta Blanca ?sector 6- al terme municipal de Vall d'Alba (Castelló). Al mencionat escrit s'adjuntaven exemplars del projecte tècnic per a l'execució de l'esmentada ampliació, firmats per l'enginyer industrial David Almonacid Arnero i visats pel Col·legi Oficial d'Enginyers Superiors Industrials de la Comunitat Valenciana en data 2 d'agost de 2004.
  
Vist que els dies 1 de febrer i 25 de gener de 2005 es va publicar en el Butlletí Oficial de la Província de Castelló i en el Diari Oficial de la Generalitat Valenciana, respectivament, l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que hi ha en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vista la Resolució, de la Direcció General d'Energia, de data 13 de desembre de 2004, per la qual s'atorga l'autorització administrativa i l'aprovació del projecte tècnic d'execució per a l'ampliació d'instal·lacions elèctriques en el sistema de 132 kV relatives a esta citada subestació elèctrica.
  
Vist que d'acord amb el que preveu l'article 75 de la Llei 16/2003, es va sol·licitar a l'Ajuntament de Vall d'Alba l'informe sobre l'adaptació del projecte al planejament urbanístic que siga d'aplicació, i es va remetre, a l'efecte, una separata d'este amb data 1 de desembre de 2004, i es va reiterar la petició en dates 21 de febrer i 12 d'abril de 2005, sense que en l'expedient conste contestació respecte d'això.
  
Vist l'informe tècnic favorable emés pel Servici Territorial d'Energia de Castelló.
  
Atés que, d'acord amb la documentació que hi ha en l'expedient, la reforma sol·licitada es realitzarà en els mateixos terrenys ocupats per les instal·lacions actuals.
  
Atés que d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Atés que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats del Ministeri d'Indústria, Comerç i Turisme, amb l'àmbit d'actuació nacional.
  
Atés que d'acord amb el projecte presentat la finalitat de la reforma sol·licitada és destinar el subministrament al consum tant públic en localitats pròximes, com d'activitats industrials en la zona.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el reglament Orgànic i Funcional de la Conselleria d'Infraestructures i Transport.
  
Atés que s'han complit els tràmits previstos en la legislació aplicable a la sol·licitud.
  
Esta Direcció General d'Energia resol:
  
Primer
  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques de distribució corresponents a la reforma de la subestació transformadora denominada ST Vall d'Alba, situada en el polígon industrial Caseta Blanca ?sector 6- del terme municipal de Vall d'Alba a la província de Castelló.
  
L'abast de la reforma que s'autoritza és el següent:
  
Sistema de 132 kV
  
- Ampliació de l'embarrat principal per mitjà de tub Al i instal·lació de tres transformadors de tensió inductius per a la mesura i protecció.
  
- Dotació de dos noves posicions de línia en 132 kV denominades: La Plana i Benicarló 2. Constaran de:
  
· L/ La Plana.
  
Un transformador de tensió capacitatiu.
  
Un seccionador tripolar, comandament elèctric, amb presa a terra.
  
Tres transformadors d'intensitat 400-800/5-5-5 A.
  
Un seccionador tripolar de connexió a barres, amb comandament manual.
  
Un interruptor tripolar de 132 kV, 3150 A, 40 ca.
  
· L/ Benicarló 2.
  
Un transformador de tensió capacitatiu.
  
Un seccionador tripolar, comandament elèctric, amb presa a terra.
  
Tres transformadors d'intensitat 400-800/5-5-5 A.
  
Un seccionador tripolar de connexió a barres, amb comandament manual.
  
Un interruptor tripolar de 132 kV, 3150 A, 40 ca.
  
- Pressupost: 269.314, 27 euros.
  
Segon
  
Aprovar el projecte tècnic d'execució per a l'ampliació de la subestació citada en el punt primer de la present resolució, i habilitar al titular d'esta la construcció de la instal·lació projectada.
  
La present resolució queda sotmesa a les condicions següents:
  
1. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
  
2. Les instal·lacions que cal realitzar compliran els reglaments de seguretat industrial aplicables a este tipus d'instal·lacions, i en particular el que establix el Reial Decret 3.275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General d'Energia l'autorització corresponent.
  
4. El termini previst per a l'execució de les instal·lacions és de tres mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia de Castelló acompanyada de la documentació establida reglamentàriament.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.